Source: http://legislatie.just.ro/Public/DetaliiDocumentAfis/142546
Timestamp: 2019-11-12 04:48:00+00:00
Document Index: 24667042

Matched Legal Cases: ['articolul 1', 'articolul 2', 'Articolul 3', 'articolul 4', 'articolul 4', 'articolul 4', 'articolul 5', 'articolul 5', 'articolul 6', 'articolul 6', 'articolul 7', 'articolul 7', 'articolul 7', 'articolul 8', 'Articolul 10', 'articolul 11', 'Articolul 12', 'Articolul 13', 'articolul 14', 'articolul 14', 'articolul 14', 'articolul 14', 'Articolul 18', 'articolul 18', 'articolul 19', 'articolul 19', 'articolul 6', 'articolul 19', 'articolul 19', 'articolul 19', 'articolul 15', 'articolul 20', 'articolul 20', 'articolul 20', 'articolul 20', 'articolul 20', 'articolul 21']

LEGE 191 30/10/2012 - Portal Legislativ
LEGE nr. 191 din 30 octombrie 2012pentru aprobarea Ordonanţei de urgenţă a Guvernului nr. 23/2010 privind identificarea şi înregistrarea suinelor, ovinelor şi caprinelor, precum şi pentru modificarea şi completarea unor acte normative
Parlamentul României adoptă prezenta lege. + Articolul UNICSe aprobă Ordonanţa de urgenţă a Guvernului nr. 23 din 24 martie 2010 privind identificarea şi înregistrarea suinelor, ovinelor şi caprinelor, precum şi pentru modificarea şi completarea unor acte normative, publicată în Monitorul Oficial al României, Partea I, nr. 201 din 30 martie 2010, cu următoarele modificări şi completări:1. Titlul ordonanţei de urgenţă se modifică şi va avea următorul cuprins:"ORDONANŢĂ DE URGENŢĂprivind identificarea şi înregistrarea suinelor, ovinelor, caprinelor şi ecvideelor, precum şi pentru modificarea şi completarea unor acte normative"2. La articolul 1, partea introductivă şi literele a), b) şi d) se modifică şi vor avea următorul cuprins:"Art. 1. - Suinele, ovinele, caprinele şi ecvideele existente pe teritoriul României sunt supuse în mod obligatoriu procesului integrat de identificare şi înregistrare a animalelor, prin realizarea următoarelor elemente: a) aplicarea crotaliilor auriculare şi/sau a mărcilor, precum şi a mijloacelor electronice de identificare în exploataţia în care se nasc, pentru identificarea suinelor, ovinelor, caprinelor şi ecvideelor, în funcţie de sistemul de identificare naţional; ... b) înregistrarea suinelor, ovinelor, caprinelor şi ecvideelor, precum şi înregistrarea mişcărilor şi evenimentelor intervenite cu privire la aceste animale şi corectarea erorilor pentru suinele, ovinele, caprinele şi ecvideele identificate şi înregistrate; ... ............................................................................................... d) întocmirea registrelor pentru suinele, ovinele, caprinele şi ecvideele identificate şi înregistrarea exploataţiilor, întocmirea şi eliberarea paşaportului pentru ecvidee, în conformitate cu condiţiile stabilite prin ordin al preşedintelui Autorităţii Naţionale Sanitare Veterinare şi pentru Siguranţa Alimentelor." ... 3. La articolul 2, după litera b) se introduc şase noi litere, literele c), d), e), f), g) şi h), cu următorul cuprins:"c) exploataţie - orice amenajare, orice construcţie sau, în cazul creşterii în aer liber, orice mediu în care animalele sunt deţinute, crescute ori manipulate de o manieră permanentă sau temporară, cu excepţia cabinetelor ori clinicilor veterinare; d) deţinător - orice persoană fizică sau persoană juridică responsabilă cu animale, chiar cu titlu temporar, cu excepţia cabinetelor ori clinicilor veterinare; ... e) bază naţională de date - constituită din informaţiile privind deţinătorul şi/sau proprietarul animalului şi date despre animal şi exploataţie; ... f) organizaţie profesională a crescătorilor de animale aprobată - asociaţia crescătorilor de suine, ovine şi caprine cu reprezentare la nivel judeţean, legal constituită potrivit Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, aprobată ca utilizator al Sistemului naţional de identificare şi înregistrare a animalelor; ... g) medic veterinar de liberă practică împuternicit - medicul veterinar de liberă practică organizat conform legii şi împuternicit de direcţia sanitar-veterinară judeţeană, respectiv a municipiului Bucureşti, pe bază de contract, să efectueze unele activităţi sanitar-veterinare publice, în condiţiile legii; ... h) utilizator - orice persoană fizică şi persoană juridică ce îndeplineşte condiţiile pentru utilizarea Sistemului naţional de identificare şi înregistrare a animalelor." ... 4. Articolul 3 se modifică şi va avea următorul cuprins:"Art. 3. - (1) Autoritatea Naţională Sanitară Veterinară şi pentru Siguranţa Alimentelor stabileşte, prin ordin al preşedintelui acesteia, cerinţele tehnice care trebuie îndeplinite de mijloacele oficiale de identificare a suinelor, ovinelor şi caprinelor. Ministerul Agriculturii şi Dezvoltării Rurale stabileşte, prin ordin al ministrului, cerinţele tehnice care trebuie îndeplinite de mijloacele oficiale de identificare a ecvideelor. Autoritatea Naţională Sanitară Veterinară şi pentru Siguranţa Alimentelor aprobă, pe baza cerinţelor respective, mijloacele de identificare pentru suine, ovine şi caprine, iar Ministerul Agriculturii şi Dezvoltării Rurale aprobă, pe baza cerinţelor respective, mijloacele de identificare pentru ecvidee. (2) Autoritatea Naţională Sanitară Veterinară şi pentru Siguranţa Alimentelor face publică şi actualizează permanent lista societăţilor comerciale care furnizează mijloace oficiale de identificare a suinelor, ovinelor şi caprinelor. Ministerul Agriculturii şi Dezvoltării Rurale face publică şi actualizează permanent lista societăţilor comerciale care furnizează mijloace oficiale de identificare a ecvideelor." ... 5. La articolul 4, alineatele (2) şi (3) se modifică şi vor avea următorul cuprins:"(2) Toate ovinele şi caprinele se identifică în mod obligatoriu odată cu mişcarea lor din exploataţia în care s-au născut ori, cel mai târziu, la împlinirea vârstei de maximum 6 luni. (3) Ovinele şi caprinele născute în perioada 1 ianuarie 2008-1 ianuarie 2010 se identifică cu două crotalii auriculare simple, având imprimat acelaşi cod unic de identificare a animalului." ... 6. La articolul 4, alineatul (4) se abrogă.7. La articolul 4, partea introductivă a alineatului (5) şi litera c) se modifică şi vor avea următorul cuprins:"(5) Ovinele şi caprinele născute începând cu 1 ianuarie 2010 şi până la data intrării în vigoare a legii de aprobare a prezentei ordonanţe de urgenţă, care au fost identificate iniţial cu o crotalie auriculară simplă, vor fi identificate şi cu o crotalie auriculară electronică ce conţine acelaşi cod unic de identificare a animalului, dacă:.............................................................................................. c) au împlinit vârsta de 12 luni." ... 8. La articolul 5, alineatele (1), (4) şi (5) se modifică şi vor avea următorul cuprins:"Art. 5. - (1) Identificarea şi înregistrarea suinelor, ovinelor, caprinelor şi ecvideelor din exploataţiile nonprofesionale sunt în responsabilitatea deţinătorilor animalelor şi se realizează de către medicii veterinari de liberă practică împuterniciţi în baza contractelor de servicii de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ovinelor şi caprinelor, atribuite de către direcţiile sanitar-veterinare şi pentru siguranţa alimentelor judeţene, respectiv a municipiului Bucureşti, potrivit prevederilor legale în vigoare privind achiziţiile publice................................................................................................... (4) Proprietarii exploataţiilor nonprofesionale de suine, ovine şi caprine pot solicita în scris direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti să efectueze direct sau prin intermediul organizaţiilor profesionale ale crescătorilor de animale ai căror membri sunt, aprobate de către direcţiile respective, activitatea de identificare şi înregistrare a animalelor din exploataţiile proprii. ... (5) Solicitarea prevăzută la alin. (4) atrage suportarea de către proprietari a costurilor aferente întregii activităţi de identificare şi înregistrare a animalelor, de înregistrare a mişcării şi a evenimentelor intervenite cu privire la aceste animale şi de corectare a erorilor." ... 9. La articolul 5, după alineatul (5) se introduce un nou alineat, alineatul (6), cu următorul cuprins:"(6) Proprietarii exploataţiilor nonprofesionale de suine, caprine, ovine şi ecvidee sunt obligaţi să notifice permanent, în termenul prevăzut de normele sanitar-veterinare, medicului veterinar de liberă practică împuternicit sau organizaţiilor profesionale ale crescătorilor de animale aprobate, după caz, informaţiile referitoare la mişcările şi evenimentele intervenite cu privire la animalele din exploataţia proprie."10. După articolul 6 se introduce un nou articol, articolul 6^1, cu următorul cuprins:"Art. 6^1. - (1) Identificarea şi înregistrarea ecvideelor, cu excepţia cabalinelor de rasă, se efectuează de către medicii veterinari de liberă practică, organizaţi potrivit legii. (2) Costul mijloacelor de identificare şi al manoperei de identificare şi înregistrare a ecvideelor, precum şi costul paşapoartelor duplicat şi al paşapoartelor înlocuitoare sunt suportate de către proprietarul animalelor." ... 11. La articolul 7 alineatul (2), după litera b) se introduce o nouă literă, litera c), cu următorul cuprins:"c)costul manoperei de identificare şi înregistrare a suinelor, ovinelor şi caprinelor care au depăşit vârsta maximă prevăzută de legislaţia în vigoare pentru identificare şi înregistrare este suportat de către proprietarul acestora."12. După articolul 7, se introduce un nou articol, articolul 7^1, cu următorul cuprins:"Art. 7^1. - Fondurile necesare procesului integrat de identificare şi înregistrare a ecvideelor, cu excepţia cabalinelor de rasă, se asigură după cum urmează: a) din bugetul Autorităţii Naţionale Sanitare Veterinare şi pentru Siguranţa Alimentelor - tipărirea formularelor de identificare a ecvideelor, în limita bugetului aprobat; ... b) din bugetul Agenţiei Naţionale pentru Ameliorare şi Reproducţie în Zootehnie "Prof. dr. G.K. Constantinescu" - întocmirea, eliberarea şi expedierea paşapoartelor pentru ecvidee, administrarea bazei naţionale de date pentru ecvidee, softul şi mentenanţa softului, echipamentele necesare pentru administrarea şi asigurarea funcţionalităţii bazei naţionale de date pentru ecvidee." ... 13. La articolul 8, după alineatul (2) se introduce un nou alineat, alineatul (3), cu următorul cuprins:"(3) Proprietarul de animale din exploataţiile unde s-au născut acestea achiziţionează mijloace oficiale de identificare, ce respectă criteriile tehnice stabilite de legislaţia comunitară şi naţională, de la furnizori primari, precum şi de la organizaţia profesională a crescătorilor de animale sau de la medicul veterinar de liberă practică împuternicit, în cazul în care proprietarii de animale nu sunt membri ai organizaţiilor profesionale care au calitatea de furnizori secundari aprobaţi de către autoritatea competentă."14. Articolul 10 se modifică şi va avea următorul cuprins:"Art. 10. - (1) Proprietarul bazei naţionale de date privind identificarea şi înregistrarea ovinelor, caprinelor şi suinelor este Autoritatea Naţională Sanitară Veterinară şi pentru Siguranţa Alimentelor. (2) Operatorul Sistemului naţional de identificare şi înregistrare a animalelor este obligat să asigure accesul cu titlu gratuit la aplicaţiile de identificare şi înregistrare a suinelor, ovinelor şi caprinelor, de înregistrare a mişcărilor şi a evenimentelor intervenite cu privire la acestea, precum şi de corectare a erorilor tuturor proprietarilor exploataţiilor prevăzute la art. 5 şi 6, precum şi medicilor veterinari de liberă practică împuterniciţi. ... (3) Accesul reprezentanţilor Ministerului Agriculturii şi Dezvoltării Rurale la baza naţională de date privind identificarea şi înregistrarea ovinelor, caprinelor şi suinelor se va realiza cu titlu gratuit pe baza unui protocol aprobat prin ordin comun al ministrului agriculturii şi dezvoltării rurale şi al conducătorului Autorităţii Naţionale Sanitare Veterinare şi pentru Siguranţa Alimentelor în termen de 30 de zile de la data intrării în vigoare a legii de aprobare a prezentei ordonanţe de urgenţă. ... (4) În scopul derulării programelor de ameliorare a efectivelor de ovine, caprine şi suine se acordă acces cu titlu gratuit la baza naţională de date privind identificarea şi înregistrarea ovinelor, caprinelor şi suinelor reprezentanţilor Agenţiei Naţionale pentru Ameliorare şi Reproducţie în Zootehnie «Prof. dr. G.K. Constantinescu», pe baza unui protocol aprobat prin ordin comun al ministrului agriculturii şi dezvoltării rurale şi al conducătorului Autorităţii Naţionale Sanitare Veterinare şi pentru Siguranţa Alimentelor în termen de 30 de zile de la data intrării în vigoare a legii de aprobare a prezentei ordonanţe de urgenţă. ... (5) În scopul aplicării programului acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, Agenţia Naţională pentru Ameliorare şi Reproducţie în Zootehnie «Prof. dr. G.K. Constantinescu» va acorda acces cu titlu gratuit la baza naţională de date privind identificarea şi înregistrarea ecvideelor personalului Autorităţii Naţionale Sanitare Veterinare şi pentru Siguranţa Alimentelor şi medicilor veterinari de liberă practică împuterniciţi, pe baza unui protocol aprobat prin ordin comun al ministrului agriculturii şi dezvoltării rurale şi al conducătorului Autorităţii Naţionale Sanitare Veterinare şi pentru Siguranţa Alimentelor în termen de 30 de zile de la data intrării în vigoare a legii de aprobare a prezentei ordonanţe de urgenţă. ... (6) În termen de 30 de zile de la data intrării în vigoare a legii de aprobare a prezentei ordonanţe de urgenţă se aprobă, prin ordin comun al ministrului agriculturii şi dezvoltării rurale şi al conducătorului Autorităţii Naţionale Sanitare Veterinare şi pentru Siguranţa Alimentelor, procedura comună de acces şi schimb de date privind rezultatele controalelor efectuate în exploataţii de către inspectorii Agenţiei de Plăţi şi Intervenţii pentru Agricultură şi medicii veterinari oficiali ai Autorităţii Naţionale Sanitare Veterinare şi pentru Siguranţa Alimentelor." ... 15. La articolul 11, alineatul (7) se modifică şi va avea următorul cuprins:"(7) Utilizatorii Sistemului naţional de identificare şi înregistrare a animalelor sunt responsabili de corectitudinea şi actualizarea datelor din baza naţională de date informatice cu privire la animalele identificate şi înregistrate de către aceştia."16. Articolul 12 se modifică şi va avea următorul cuprins:"Art. 12. - Acordarea de premii, de ajutoare de stat sau de despăgubiri, în condiţiile legii, pentru suinele, ovinele, caprinele şi ecvideele neidentificate şi neînregistrate potrivit prevederilor prezentei ordonanţe de urgenţă este interzisă."17. Articolul 13 se modifică şi va avea următorul cuprins:"Art. 13. - Circulaţia pe teritoriul României a suinelor, ovinelor, caprinelor şi ecvideelor neidentificate în sensul prezentei ordonanţe de urgenţă şi/sau fără a fi însoţite de documentele prevăzute de normele sanitar-veterinare este interzisă."18. La articolul 14 alineatul (1), literele b), c), d) şi e) se modifică şi vor avea următorul cuprins:"b) utilizarea pentru identificarea oficială a suinelor, ovinelor, caprinelor şi ecvideelor a unor mijloace de identificare neaprobate de către Autoritatea Naţională Sanitară Veterinară şi pentru Siguranţa Alimentelor, respectiv Ministerul Agriculturii şi Dezvoltării Rurale, cu amendă de la 3.000 lei la 5.000 lei; c) comercializarea mijloacelor oficiale de identificare a suinelor, ovinelor, caprinelor şi ecvideelor neaprobate de către Autoritatea Naţională Sanitară Veterinară şi pentru Siguranţa Alimentelor, respectiv Ministerul Agriculturii şi Dezvoltării Rurale, cu amendă de la 30.000 lei la 45.000 lei şi cu interzicerea comercializării în România a mijloacelor oficiale de identificare a acestor animale; ... d) comercializarea de către furnizori a mijloacelor oficiale de identificare a suinelor, ovinelor, caprinelor şi ecvideelor imprimate cu coduri de identificare care nu au fost alocate de Autoritatea Naţională Sanitară Veterinară şi pentru Siguranţa Alimentelor sau, după caz, de Ministerul Agriculturii şi Dezvoltării Rurale respectivilor furnizori, cu amendă de la 30.000 lei la 45.000 lei şi cu interzicerea comercializării sau furnizării în România a mijloacelor oficiale de identificare a acestor animale; ... e) neînregistrarea în Sistemul naţional de identificare şi înregistrare a animalelor, respectiv în Sistemul de identificare şi înregistrare a ecvideelor de către furnizori a codurilor unice de identificare imprimate pe mijloacele oficiale de identificare a suinelor, ovinelor, caprinelor şi ecvideelor furnizate, cu amendă de la 5.000 lei la 7.000 lei;" ... 19. La articolul 14 alineatul (1), după litera f) se introduc şase noi litere, literele g), h), i), j), k) şi l), cu următorul cuprins:"g) neprezentarea deţinătorului/proprietarului ecvideelor pentru efectuarea individualizării, identificării şi înregistrării acestora, neacordarea de către deţinătorii/proprietarii de ecvidee a sprijinului necesar pentru efectuarea operaţiunilor de individualizare, identificare şi înregistrare a ecvideelor, nepredarea paşapoartelor ecvideelor de către deţinătorul/ proprietarul acestora la oficiul pentru ameliorare şi reproducţie în zootehnie judeţean, în termen de 7 zile lucrătoare de la moartea animalului, mişcarea ecvideelor între exploataţii, ferme, localităţi, abatoare, târguri, pieţe, expoziţii, centre de colectare fără paşaport, cu amendă de la 500 lei la 1.000 lei; h) deţinerea, vânzarea, înstrăinarea în orice mod a ecvideelor, cumpărarea ori luarea acestora în proprietate cu orice titlu, fără paşaport, vânzarea/cumpărarea ecvideului fără operarea schimbării proprietarului în paşaport de către autoritatea competentă şi netransmiterea paşaportului către noul proprietar, cu amendă de la 800 lei la 1.200 lei; ... i) îndepărtarea sau distrugerea microcipului ecvideului în alte situaţii decât în cea a sacrificării animalului în abator, cu amendă de la 1.200 lei la 1.600 lei; ... j) refuzul de a prezenta la control paşaportul ecvideului la solicitarea inspectorilor Inspecţiei de Stat în Zootehnie şi a medicilor veterinari oficiali, cu amendă de la 1.000 lei la 1.400 lei; ... k) împiedicarea, refuzul sau neasigurarea de către persoanele fizice şi/sau persoanele juridice a condiţiilor şi mijloacelor necesare desfăşurării activităţilor Inspecţiei de Stat în Zootehnie sau medicilor veterinari oficiali privind implementarea, aplicarea şi verificarea respectării legislaţiei naţionale şi comunitare în privinţa individualizării, identificării şi înregistrării ecvideelor la deţinătorii/proprietarii de ecvidee în cadrul competiţiilor sportive, în cadrul controlului la pieţe, în târguri organizate, pe păşuni, la centrele de colectare a ecvideelor, la abatoare, cu amendă de la 1.600 lei la 2.000 lei; ... l) netransmiterea de către abator a paşaportului completat al ecvideului sacrificat, în termen de 48 de ore, către oficiul pentru ameliorare şi reproducţie în zootehnie judeţean unde este înregistrat ecvideul, sacrificarea ecvideului de către abator fără paşaportul emis pe numele persoanei fizice sau persoanei juridice care prezintă ecvideul la sacrificare, sacrificarea ecvideului de către abator fără citirea codului transmis de către transponder şi fără corelarea dintre codul transmis de transponder şi cel înregistrat în paşaport, cu amendă de la 3.000 lei la 6.000 lei." ... 20. La articolul 14, alineatul (2) se modifică şi va avea următorul cuprins:"(2) Constatarea contravenţiilor şi aplicarea sancţiunilor se fac de către medicii veterinari oficiali ai Autorităţii Naţionale Sanitare Veterinare şi pentru Siguranţa Alimentelor, pentru suine, ovine, caprine şi ecvidee, şi, respectiv, ai Agenţiei Naţionale pentru Ameliorare şi Reproducţie în Zootehnie «Prof. dr. G.K. Constantinescu», pentru ecvidee."21. La articolul 14, după alineatul (2) se introduce un nou alineat, alineatul (3), cu următorul cuprins:"(3) Contravenientul poate achita pe loc sau în termen de 48 de ore de la data încheierii procesului-verbal ori, după caz, de la data comunicării acestuia jumătate din minimul amenzii prevăzute la alin. (1), agentul constatator făcând menţiune despre această posibilitate în procesul-verbal."22. Articolul 18 se modifică şi va avea următorul cuprins:"Art. 18. - Începând cu data intrării în vigoare a legii de aprobare a prezentei ordonanţe de urgenţă, identificarea şi înregistrarea animalelor se realizează astfel: a) achiziţionarea crotaliilor auriculare, precum şi a mijloacelor electronice pentru identificarea suinelor, ovinelor şi caprinelor din toate tipurile de exploataţii, în funcţie de specie şi de sistemul de identificare naţional, va fi în sarcina proprietarilor; ... b) crotaliile auriculare, precum şi mijloacele electronice prevăzute la lit. a) se achiziţionează de la furnizori primari aprobaţi de către Autoritatea Naţională Sanitară Veterinară şi pentru Siguranţa Alimentelor sau de la furnizori secundari aprobaţi de direcţiile sanitar-veterinare şi pentru siguranţa alimentelor judeţene. Achiziţionarea mijloacelor electronice necesare identificării ecvideelor se efectuează de la furnizorii aprobaţi de Ministerul Agriculturii şi Dezvoltării Rurale; ... c) crotaliile auriculare, precum şi mijloacele electronice aflate în stocul direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti la data de 31 decembrie 2010 vor fi utilizate până la epuizarea acestora, prin atribuirea cu titlu gratuit proprietarilor de suine, ovine şi caprine; ... d) operatorul Sistemului naţional de identificare şi înregistrare a animalelor este obligat să asigure accesul cu titlu gratuit la aplicaţiile de identificare şi înregistrare a suinelor, ovinelor, caprinelor şi ecvideelor, de înregistrare a mişcărilor şi a evenimentelor intervenite cu privire la acestea, precum şi de corectare a erorilor apărute în baza naţională de date informatice tuturor proprietarilor exploataţiilor, organizaţiilor profesionale ale crescătorilor de animale aprobate, pentru membrii proprii, şi/sau medicilor veterinari de liberă practică împuterniciţi; ... e) identificarea şi înregistrarea ovinelor, caprinelor, suinelor şi ecvideelor sunt în responsabilitatea proprietarului, a utilizatorilor Sistemului naţional de identificare şi înregistrare a animalelor şi a utilizatorilor Sistemului de identificare şi înregistrare a ecvideelor." ... 23. După articolul 18 se introduc două noi articole, articolele 18^1 şi 18^2, cu următorul cuprins:"Art. 18^1. - (1) Mijloacele electronice de identificare a ecvideelor şi formularele de identificare aflate în proprietatea Agenţiei Naţionale pentru Ameliorare şi Reproducţie în Zootehnie "Prof. dr. G.K. Constantinescu" trec în proprietatea Autorităţii Naţionale Sanitare Veterinare şi pentru Siguranţa Alimentelor. (2) Paşapoartele ecvideelor, precum şi softul şi echipamentele cu care a fost constituită baza naţională de date pentru ecvidee rămân în proprietatea Agenţiei Naţionale pentru Ameliorare şi Reproducţie în Zootehnie «Prof. dr. G.K. Constantinescu». ... (3) Mijloacele electronice de identificare aflate în stoc vor fi utilizate până la epuizarea acestuia, prin atribuirea cu titlu gratuit proprietarilor de ecvidee. ... Art. 18^2. - Autoritatea Naţională Sanitară Veterinară şi pentru Siguranţa Alimentelor şi Ministerul Agriculturii şi Dezvoltării Rurale vor emite un ordin comun pentru implementarea procesului de identificare şi înregistrare a ecvideelor."24. La articolul 19 punctul 2, alineatul (11) al articolului 6 se modifică şi va avea următorul cuprins:"(11) Proprietarii exploataţiilor nonprofesionale de bovine pot solicita, începând cu anul 2011, în scris, direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti să efectueze, direct sau prin intermediul organizaţiilor profesionale ale crescătorilor de bovine, aprobate de către direcţiile respective, ai căror membri sunt, activitatea de identificare şi înregistrare a animalelor din exploataţiile proprii."25. La articolul 19, după punctul 2 se introduce un nou punct, punctul 2^1, cu următorul cuprins:"2^1. La articolul 6, după alineatul (12) se introduc două noi alineate, alineatele (13) şi (14), cu următorul cuprins:«(13) Costul manoperei de identificare şi înregistrare a bovinelor care au depăşit vârsta maximă prevăzută de legislaţia în vigoare pentru identificare şi înregistrare este suportat de către proprietarul acestora. (14) Proprietarul de bovine din exploataţiile unde s-au născut acestea achiziţionează mijloace oficiale de identificare, ce respectă criteriile tehnice stabilite de legislaţia comunitară şi naţională, de la furnizori primari, precum şi de la organizaţia profesională a crescătorilor de bovine sau de la medicul veterinar de liberă practică împuternicit, în cazul în care proprietarii de animale nu sunt membri ai organizaţiilor profesionale care au calitatea de furnizori secundari aprobaţi de către autoritatea competentă.»" ... 26. La articolul 19 punctul 3, alineatele (6) şi (7) ale articolului 6^3 se modifică şi vor avea următorul cuprins:"(6) După expirarea termenului prevăzut la alin. (1), proprietarii exploataţiilor de bovine sunt obligaţi să notifice permanent, în termenul prevăzut de normele sanitar-veterinare, medicului veterinar de liberă practică împuternicit sau organizaţiilor profesionale ale crescătorilor de animale aprobate, după caz, informaţiile referitoare la mişcările şi evenimentele intervenite cu privire la animalele din exploataţia proprie. (7) Utilizatorii Sistemului naţional de identificare şi înregistrare a animalelor sunt responsabili de corectitudinea şi actualizarea datelor din baza naţională de date informatice cu privire la animalele identificate şi înregistrate de către aceştia." ... 27. La articolul 19 punctul 4, litera i) a articolului 14 se modifică şi va avea următorul cuprins:"i)refuzul de înregistrare de către proprietar, de către medicul veterinar de liberă practică împuternicit sau de către organizaţia profesională a crescătorilor de animale aprobată, după caz, ori întârzieri nejustificate de peste 15 zile faţă de termenul prevăzut de normele sanitar-veterinare pentru înregistrarea în baza naţională de date informatice a bovinelor, pentru înregistrarea mişcărilor şi a evenimentelor intervenite cu privire la aceste animale şi pentru corectarea erorilor, cu amendă de la 1.000 lei la 2.000 lei;"28. La articolul 19 punctul 5, articolul 15 se modifică şi va avea următorul cuprins:"Art. 15. - (1) Constatarea contravenţiilor şi aplicarea sancţiunilor se fac de către medicii veterinari oficiali ai autorităţii sanitar-veterinare şi pentru siguranţa alimentelor competente. (2) Contravenientul poate achita pe loc sau în termen de 48 de ore de la data încheierii procesului-verbal ori, după caz, de la data comunicării acestuia jumătate din minimul amenzii prevăzute la art. 14, agentul constatator făcând menţiune despre această posibilitate în procesul-verbal." ... 29. La articolul 20 punctul 1, alineatul (2) al articolului 15 se modifică şi va avea următorul cuprins:"(2) Pentru efectuarea în exploataţiile nonprofesionale a unor activităţi sanitar-veterinare cuprinse în programul acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ovinelor, caprinelor şi ecvideelor, precum şi a altor acţiuni prevăzute în alte programe naţionale, pe care Autoritatea trebuie să le pună în aplicare, direcţiile sanitar-veterinare şi pentru siguranţa alimentelor judeţene şi a municipiului Bucureşti pot încheia contracte cu medicii veterinari, organizaţi în condiţiile legii, pot angaja personal sanitar-veterinar propriu, în condiţiile legii, în situaţiile în care nu se pot încheia contracte cu medicii veterinari, organizaţi în condiţiile legii."30. La articolul 20 punctul 2, alineatul (2^1) al articolului 15 se modifică şi va avea următorul cuprins:"(2^1) Pentru efectuarea în exploataţiile comerciale a unor acţiuni de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, proprietarii acestor exploataţii încheie contracte cu medicii veterinari, organizaţi în condiţiile legii, în baza cărora sunt împuterniciţi de către direcţiile sanitar-veterinare şi pentru siguranţa alimentelor judeţene, respectiv a municipiului Bucureşti."31. La articolul 20 punctul 3, alineatul (5) al articolului 15 se modifică şi va avea următorul cuprins:"(5) Acţiunile sanitar-veterinare cuprinse în programul acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ovinelor, caprinelor şi ecvideelor, acţiunile prevăzute în alte programe naţionale, pe care Autoritatea trebuie să le pună în aplicare, precum şi tarifele aferente acestora, în cazul în care sunt realizate de medici veterinari de liberă practică împuterniciţi sau, în cazul acţiunilor aprobate pentru animalele sălbatice din fondurile cinegetice, şi de către personalul din aceste fonduri, se aprobă prin hotărâre a Guvernului, cu excepţia programelor cofinanţate şi aprobate de către Uniunea Europeană, care se aplică ca atare."32. La articolul 20 punctul 4, alineatul (1) al articolului 20 se modifică şi va avea următorul cuprins:"Art. 20. - (1) În vederea mişcării animalelor şi a aplicării conceptului de zonare şi regionalizare, autoritatea sanitar-veterinară şi pentru siguranţa alimentelor judeţeană, respectiv a municipiului Bucureşti defineşte sau califică statusul de sănătate a animalelor aflate în obiectivele prevăzute la art. 18 alin. (1) şi a zonelor ori regiunilor epidemiologice din România, în raport cu bolile specifice ale animalelor, stabilite de Autoritate, în baza programului acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ovinelor, caprinelor şi ecvideelor, în condiţiile prevăzute de legislaţia sanitar-veterinară în vigoare."33. La articolul 20 punctul 5, litera a) a alineatului (2) al articolului 48 se modifică şi va avea următorul cuprins:"a) efectuarea unor acţiuni cuprinse în programul acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ovinelor, caprinelor şi ecvideelor;"34. La articolul 21, după alineatul (2) se introduce un nou alineat, alineatul (3), cu următorul cuprins:"(3) Activitatea de identificare şi înregistrare a animalelor din exploataţiile nonprofesionale se efectuează în mod obligatoriu pentru toate speciile de animale de către acelaşi utilizator al Sistemului naţional de identificare şi înregistrare a animalelor, cu excepţia ecvideelor, pentru care această activitate se realizează exclusiv de către medicul veterinar de liberă practică, organizat în condiţiile legii."Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.PREŞEDINTELE CAMEREI DEPUTAŢILORVALERIU ŞTEFAN ZGONEAPREŞEDINTELE SENATULUIGEORGE-CRIN LAURENŢIU ANTONESCUBucureşti, 30 octombrie 2012.Nr. 191.------